**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

Сэтшöм случайяс урчитöм йылысь (Россия Федерацияса кар стрöитан кодексöн урчитöм случайяс кындзи), кор стрöитчöм вылö разрешение оз ков

Коми Республикаса Правительство шуис:

Урчитны, мый стрöитчöм вылö разрешение оз ков сэтшöм случайяс дырйи (Россия Федерацияса кар стрöитан кодексöн урчитöм случайяс кындзи), кор стрöитöны, выльмöдöны, капитальнöя дзоньталöны электросетевöй овмöс объектъяс 20 кВ-öдз бöръясö пыртöмöн, медым технологическöя йитны на дорö электрическöй энергия потребительяслысь энергопринимающöй устройствояс, кор стрöитöны:

1) торйöн сулалысь куим судтаысь абу унджык олан керкаяс, мый артыштöма кыкысь абу унджык семьялы олöм вылö, кор индöм керкаяс киын кутысьяслöн энергопринимающöй устройствояслöн öтувъя йитан вынйöрыс öти семья вылö 15 кВт-ысь абу унджык;

2) куим судтаысь абу унджык олан керкаяс, кутшöмъяслöн дасысь абу унджык некымын блок да быдöн артыштöма öти семьялы олöм вылö, сылöн проёмъястöг орчча блоккöд либö орчча блокъяскöд öтувъя стен (öтувъя стенъяс), паськöдчö торъя му участокын да петö öтувъя вöдитчанiнö (блокируйтöм олан керкаяс);

3) куим судтаысь абу унджык уна патераа олан керкаяс, кутшöмъяслöн öти либö некымын, нёльысь абу унджык блок-секция, быдöнын некымын патера да öтувъя вöдитчан жыр да быдöнлöн торъя пыранiн öтувъя вöдитчанiнö петöмöн;

4) торйöн сулалысь кык судтаысь абу унджык капитальнöй стрöйба объектъяс, кутшöмъяслöн 1500 квадратнöй метрысь абу унджык öтувъя плöщадь да кутшöмъясöс абу артыштöма гражданалöн олöм вылö да производственнöй удж вылö, сэтшöм объектъяс кындзи, кутшöмъяс Россия Федерацияса кар стрöитан кодекслöн 481 статья серти лоö­ны торйöн öпаснöйöн, техническöй боксянь сложнöйöн либö уникальнöй объектъясöн, кор индöм капитальнöй стрöйба объектъяс киын кутысьяслöн энергопринимающöй устройствояслöн öтувъя йитан вынйöрыс 100 кВт-ысь абу унджык;

5) торйöн сулалысь кык судтаысь абу унджык капитальнöй стрöйба объектъяс, кутшöмъяслöн 1500 квадратнöй метрысь абу унджык öтувъя плöщадь, кутшöмъясöс артыштöма производственнöй удж вылö да кутшöмъяслы оз ков сувтöдны санитарно-защитнöй зонаяс либö кутшöмъяслы му участокъяс мудоръясын, кöнi сулалöны сiйö объектъясыс, сувтöдöма санитарно-защитнöй зонаяс либö колö сувтöдны сэтшöм зонаяс, сэтшöм объектъяс кындзи, кутшöмъяс Россия Федерацияса кар стрöитан кодекслöн 481 статья серти лоö­ны торйöн öпаснöйöн, техническöй боксянь сложнöйöн либö уникальнöй объектъясöн, кор индöм капитальнöй стрöйба объектъяс киын кутысьяслöн энергопринимающöй устройствояслöн öтувъя йитан вынйöрыс 100 кВт-ысь абу унджык.

Коми Республикаса Юралысь В. Гайзер

Сыктывкар

2011 вося тöвшöр тöлысь 31 лун

5 №

Вуджöдiс Кузнецова Н.А., 2 359 пас